Прычым фарбаваць засушаныя расліны нельга! Майстар мусіць падабраць неабходныя па колеры яшчэ падчас нарыхтоўкі прыроднага матэрыялу, “прадбачыць”, як паўплывае 3-4-тыднёвая сушка паміж старонкамі старых сшыткаў, на якія абавязкова кладуць прэс, на той ці іншы пялёстак. Сёння, карыстаючыся багатым вопытам, Марыя Сіпайла з лёгкасцю робіць такія “прадказанні”. Напрыклад, ліст клямаціса мяняе блакітны колер на рыжы (нечакана), а пялёстак петуніі, нягледзячы на сваю крохкасць, стойка захоўвае прыродны колер. Фларыст, як бачым, павінен быць крыху батанікам. Сушыць фларыстычны матэрыял, дарэчы, можна і прасам…